Document ID: 32011R0508

ΚΑΝΟΝΙΣΜΌΣ (ΕΕ) αριθ. 508/2011 ΤΗΣ ΕΠΙΤΡΟΠΉΣ
της 24ης Μαΐου 2011
για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων των ουσιών abamectin, acetamiprid, cyprodinil, difenoconazole, dimethomorph, fenhexamid, proquinazid, prothioconazole, pyraclostrobin, spirotetramat, thiacloprid, thiamethoxam και trifloxystrobin μέσα ή πάνω σε ορισμένα προϊόντα
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ (1) του Συμβουλίου, και ιδίως το άρθρο 14 παράγραφος 1 στοιχείο α),
Εκτιμώντας τα ακόλουθα:
(1)
Για τις ουσίες abamectin, acetamiprid, fenhexamid, pyraclostrobin, thiacloprid και trifloxystrobin έχουν καθοριστεί ανώτατα όρια καταλοίπων (ΑΟΚ) στο παράρτημα II και στο μέρος B του παραρτήματος III του κανονισμού (ΕΚ) αριθ. 396/2005. Για τις ουσίες cyprodinil, difenoconazole, dimethomorph, proquinazid, prothioconazole, spirotetramat και thiamethoxam, έχουν καθοριστεί ΑΟΚ στο μέρος A του παραρτήματος III του κανονισμού (ΕΚ) αριθ. 396/2005.
(2)
Στο πλαίσιο διαδικασίας, η οποία προβλέπεται από την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (2), με σκοπό την έγκριση φυτοπροστατευτικού προϊόντος που περιέχει τη δραστική ουσία fenhexamid για χρήση σε κρεμμύδια, υποβλήθηκε αίτηση δυνάμει του άρθρου 6 παράγραφος 1 του κανονισμού (ΕΚ) αριθ. 396/2005 όσον αφορά τροποποίηση των ισχυόντων ΑΟΚ.
(3)
Όσον αφορά την ουσία abamectin, υποβλήθηκε σχετική αίτηση για χρήση σε βερίκοκα και ροδάκινα. Όσον αφορά την ουσία acetamiprid, υποβλήθηκε σχετική αίτηση για χρήση σε γαιοκάρδαμο και κόκκινο σινάπι. Όσον αφορά την ουσία cyprodinil, υποβλήθηκε σχετική αίτηση για χρήση σε φρέσκες φακές. Όσον αφορά την ουσία difenoconazole, υποβλήθηκε σχετική αίτηση για χρήση σε πιπεριές και μελιτζάνες. Όσον αφορά την ουσία dimethomorph, υποβλήθηκε σχετική αίτηση για χρήση σε σκόρδα, κρεμμύδια, ασκαλώνια, μελιτζάνες και αγγινάρες. Όσον αφορά την ουσία proquinazid, υποβλήθηκε σχετική αίτηση για χρήση σε φράουλες. Όσον αφορά την ουσία prothioconazole, υποβλήθηκε σχετική αίτηση για χρήση σε διάφορα ριζωματώδη λαχανικά. Όσον αφορά την ουσία pyraclostrobin, υποβλήθηκε σχετική αίτηση για χρήση σε ντομάτες, μελιτζάνες, αγγινάρες και ραπανοσέλινο. Όσον αφορά την ουσία spirotetramat, υποβλήθηκε σχετική αίτηση για χρήση σε διάφορες καλλιέργειες εκτός της Ευρωπαϊκής Ένωσης. Όσον αφορά την ουσία thiacloprid, υποβλήθηκε σχετική αίτηση για χρήση σε βαμβακόσπορους και σύκα. Όσον αφορά την ουσία thiamethoxam, υποβλήθηκε σχετική αίτηση για χρήση σε φράουλες και σε φασόλια (με λοβό). Όσον αφορά την ουσία trifloxystrobin, υποβλήθηκε σχετική αίτηση για χρήση σε φυλλώδεις κράμβες.
(4)
Όσον αφορά την ουσία trifloxystrobin, η Ευρωπαϊκή Αρχή για την Ασφάλεια των Τροφίμων, η οποία καλείται εφεξής «η Αρχή», επανεξέτασε όχι μόνο τη χρήση σε φυλλώδεις κράμβες αλλά επίσης τις μελέτες για τη διατροφή των ζώων και κατέληξε στο συμπέρασμα ότι είναι απαραίτητο να καθοριστούν ΑΟΚ για προϊόντα ζωικής προέλευσης με τροποποιημένο ορισμό καταλοίπου στο όριο προσδιορισμού για σκοπούς ελέγχου εφαρμογής της νομοθεσίας.
(5)
Σύμφωνα με το άρθρο 8 του κανονισμού (ΕΚ) αριθ. 396/2005, οι εν λόγω αιτήσεις αξιολογήθηκαν από τα οικεία κράτη μέλη και οι εκθέσεις αξιολόγησης διαβιβάστηκαν στην Επιτροπή.
(6)
Η Αρχή αξιολόγησε τις αιτήσεις και τις εκθέσεις αξιολόγησης, εξετάζοντας ιδίως τους κινδύνους για τον καταναλωτή και, κατά περίπτωση, για τα ζώα και εξέδωσε αιτιολογημένες γνώμες σχετικά με τα προτεινόμενα ΑΟΚ (3). Διαβίβασε τις εν λόγω γνώμες στην Επιτροπή και στα κράτη μέλη και τις δημοσιοποίησε.
(7)
Η Αρχή συμπέρανε, στις αιτιολογημένες γνώμες της, ότι πληρούνταν όλες οι απαιτήσεις σχετικά με τα δεδομένα και ότι οι τροποποιήσεις των ΑΟΚ τις οποίες συνιστούσε η Αρχή ήταν αποδεκτές όσον αφορά την ασφάλεια του καταναλωτή με βάση την εκτίμηση της έκθεσης του καταναλωτή για 27 ειδικές ομάδες ευρωπαίων καταναλωτών. Έλαβε υπόψη της τα πιο πρόσφατα στοιχεία για τις τοξικολογικές ιδιότητες των ουσιών. Ούτε η ισόβια έκθεση στις εν λόγω ουσίες μέσω της κατανάλωσης όλων των ειδών τροφίμων που μπορεί να περιέχουν τις εν λόγω ουσίες, ούτε η βραχυχρόνια έκθεση μέσω ακραίας κατανάλωσης των οικείων καλλιεργειών έδειξαν ότι υπάρχει κίνδυνος υπέρβασης της αποδεκτής ημερήσιας λήψης (ADI) ή της οξείας δόσης αναφοράς (ARfD).
(8)
Με βάση τις αιτιολογημένες γνώμες και τη δήλωση της Αρχής και λαμβανομένων υπόψη των παραγόντων που αφορούν το υπό εξέταση θέμα, οι ενδεικνυόμενες τροποποιήσεις των ΑΟΚ πληρούν τις απαιτήσεις του άρθρου 14 παράγραφος 2 στοιχείο α) του κανονισμού (ΕΚ) αριθ. 396/2005.
(9)
Επομένως, τα παραρτήματα II και III του κανονισμού (ΕΚ) αριθ. 396/2005 θα πρέπει να τροποποιηθούν αναλόγως.
(10)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα II και III του κανονισμού (ΕΚ) αριθ. 396/2005 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 2011.

Labels: 7
0
17
6